У Вікіпедыі ёсць артыкулы пра іншых асоб з прозвішчам Вальстрэм.

**Лідзія Вальстрэм** (шведск.: Lydia Wahlström; 28 чэрвеня 1869 — 2 чэрвеня 1954) — шведская феміністка, гісторык і пісьменніца.

Біяграфія
---------

Нарадзілася 28 чэрвеня 1869 ў Лундбю ў сям’і Юхана Густава Вальстрэма і яго жонкі Іды Рэбекі Шміт, у Лідзіі былі яшчэ тры старэйшыя сёстры.

У 1888 годзе Вальстрэм паступіла ва Упсальскі ўніверсітэт, які скончыла праз тры гады бакалаўрам мастацтваў у гісторыі, скандынаўскіх мовах і паліталогіі. У 1898 годзе ў ім жа абараніла дысертацыю на тэму адносін Швецыі і Даніі ў 1788—1789 гадах. У 1892 годзе Лідзія заснавала «Упсальскую жаночую студэнцкую асацыяцыю»‎ і стала яе першай старшынёй. Сябрамі асацыяцыі былі першыя студэнткі ў Швецыі, якія насілі студэнцкі капялюш, што ў тыя часы не было прынята. Вучылася ў дактарантуры, выкладала хрысціянства ва ўніверсітэце.

Увесну 1899 года Лідзія Вальстрэм пераехала ў Англію, дзе працавала ў школе для дзяўчынак. Вярнуўшыся ў Швецыю, яна стала працаваць завучам ў Стакгольме ў школе *Åhlinska skolan*. Лідзія была крыніцай натхнення для многіх яе вучаніц, уключаючы Карын Бое, з якой яна таксама пасябравала.

Грамадская дзейнасць
--------------------

Лідзія была адным з заснавальнікаў Нацыянальнай асацыяцыі па выбарчым праве жанчын (*Landsföreningen för kvinnans politiska rösträtt, LKPR*) і яе старшынёй у 1907—1911 гадах. Яшчэ ў студэнцкія гады яна стала сябрам Асацыяцыі Фрэдрыкі Брэмер (*Fredrika Bremer-förbundet*).

Была сузаснавальнікам Стакгольмскай асацыяцыі за палітычнае права жанчын у галасаванні ў 1902 годзе і Асацыяцыі жанчын-навукоўцаў у 1904 годзе. У 1906 годзе яна таксама ўдзельнічала ў фарміраванні суполкі рэлігійных навук у Стакгольме і была членам яго савета на працягу некалькіх гадоў. 

20 чэрвеня 1911 года адбылося пасяджэнне Цэнтральнага савета LKPR, на якім Лідзія Вальстрэм афіцыйна падала ў адстаўку, але працягвала працаваць над артыкуламі для абмеркавання і публічных выступаў.

Пасля выхаду на пенсію ў 1934 годзе Вальстрэм была актыўным лектарам, падарожнічала з выступамі па краіне. Падчас Грамадзянскай вайны ў Іспаніі працавала ў Камітэце жанчын па справах дзяцей Іспаніі. У 1940-1945 гадах удзельнічала ў дзейнасці антынацысцкай асацыяцыі *Tisdagsklubben.*

Пісьменніцтва
-------------

Лідзія Вальстрэм стварала творы больш за 60 гадоў: пісала гістарычныя працы і вялікую колькасць артыкулаў на тэму права голасу жанчын. 

На працягу першага дзесяцігоддзя XX стагоддзя яна напісала біяграфію Біргіты Шведскай, а таксама некалькі гістарычных работ аб Швецыі і Англіі. У 1920-х гадах апублікавала тры рамана з аўтабіяграфічнымі элементамі: *Daniel Malmbrink, Sin fars dotter і Biskopen*. Апошнія яе працы былі напісаны ў 1950-х гадах.

Зноскі
------

1. ↑
2. 1 2 3  18690628-052 Wahlström, Lydia Katarina // Swedish death index Праверана 22 снежня 2018.<a href='https://wikidata.org/wiki/Track:Q10686079'></a>
3. 1 2  Västerås Lundby kyrkoarkiv, Födelse- och dopböcker, SE/ULA/10866/C/6 (1861-1879), bildid: A0012265\_00035 Праверана 22 снежня 2018.<a href='https://wikidata.org/wiki/Track:Q10501038'></a><a href='https://wikidata.org/wiki/Track:Q64166606'></a>
4. ↑  Lydia Catharina, f. 1869 i Lundby Västmanlands län // Swedish Census 1880 — Riksarkivet. Праверана 22 снежня 2018.<a href='https://wikidata.org/wiki/Track:Q1724971'></a><a href='https://wikidata.org/wiki/Track:Q49213654'></a>
5. ↑  Till regeringen från svenska kvinnor ingifna skrifvelser i rösträttsfrågan 1905–1906 — Björck & Börjesson, 1906. — 48 с.<a href='https://wikidata.org/wiki/Track:Q101091560'></a><a href='https://wikidata.org/wiki/Track:Q101091498'></a>
6. 1 2
7. ↑  Lydia Katarina Wahlström // *(unspecified title)* Праверана 23 снежня 2018.
8. ↑  Thora Alfhilda Evelina Wigardh Праверана 20 жніўня 2020.
9. 1 2  Till regeringen från svenska kvinnor ingifna skrifvelser i rösträttsfrågan 1905-1906 — 1906. Праверана 3 лістапада 2020.

Літаратура
----------

* *Eman, Greger*. Nya himlar över en ny jord: om Klara Johanson, Lydia Wahlström och den feministiska vänskapskärleken. Monografier utgivna av Stockholms stad, 0282-5899; 78:1. Lund: Ellerström. Libris 7758550. ISBN 91-86488-86-4.
* *Strömholm, Gunilla*. Lydia Wahlström: till hundraårsminnet av hennes doktorsdisputation 1898. Opuscula historica Upsaliensia, 0284-8783 ; 25. Uppsala: Historiska institutionen, Univ. Libris 8357343. ISBN 9150614169.
* *Mannerheim, Brita*. Med Lydia eller Livslång trohet mellan tre. Stockholm: Carlsson. Libris 7665877. ISBN 91-7798-284-3.

|  |  |
| --- | --- |
| ⚙️   Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 90312547 · BNF: 126499766 · GND: 119007320 · ISNI: 0000 0001 0966 715X · LCCN: n83037040 · NTA: 134837703 · NUKAT: n2005071580 · LIBRIS: 249598 · SUDOC: 050574663 · VIAF: 42638569 |

 |